Toe val sy om – toortsie.com
Toe val sy om
Maart 5, 2019 Maart 5, 2019 ~ Toortsie
Toortsie kan nogal soms baie kapasiteit hê. Uithouvermoë. Sy trek en pak uit en pendel op en af en hekel en brei vir die VLV en ontvang gaste en maak kos en maak tert en doen Parkrun en gaan stap saam met die stapklub voer ‘n oneindige stryd teen boustof en en en nou is ek so pootuit bygehou. Soos die adrenalien meer raak , wip die hopballetjie net opper en opper. Sy lê wakker en pars gou in die middel van die nag die breiwerkie.
Dan, skielik, val sy om. Poef. Soos ‘n bakkie koue sop.
Sy staan op, doen haar ding, slaap die hele pendelpad, kan skaars haar oë oophou om middagete voor te sit, vat die Aspriskombersie en verloor haarself op die sitkamerbank.
Tot haar man inkom ná ‘n hele dag se werk.
Vanaand gaan Toortsie vroeg in die bed klim met ‘n boek.
Lekker slaap, julle!
‹ PreviousOm vir ‘n boom te bid
Next ›Opstel: ‘n Tweede kans
15 thoughts on “Toe val sy om”
Maart 5, 2019 om 8:53 nm
Impressive, dear Toorstie & so bright!
Maart 5, 2019 om 9:11 nm
Maart 5, 2019 om 9:33 nm
Hoog tyd dat jy bietjie afvat. Lekker slapies.
Maart 6, 2019 om 7:21 vm
Môremôre. Ek vat maklik af, hoor. 😊
Maart 5, 2019 om 10:38 nm
Maart 6, 2019 om 7:22 vm
Sorry, I don’t have a mailing list. Perhaps you can try to unfollow me? Or unsubscribe?
Maart 6, 2019 om 8:02 vm
Onthou om tyd uit te koop vir jouself ook ❤️
Maart 6, 2019 om 8:04 vm
O, ek doen. Baie. 😊
Maart 6, 2019 om 10:26 nm
Toortsie, jy is so besig, ek is tot moeg vir jou part, jy hol soos ‘n Miep-Miep. Goeie ding daai kombersie daar, rus bietjie🌻
Maart 6, 2019 om 11:01 nm
Erg. Ek kry op my oudag FOMO. Moet nou inhaal voor oudag kom.
Maart 7, 2019 om 5:10 vm
Hou van die naam “aspris kombersie”, vertel hoekom juis die naampie. So oulik
Maart 7, 2019 om 7:13 vm
Jy moet eintlik op my blog ‘aspris’ soek. Sy storie is daar iewers.
My dogter het leer hekel, maar haar blokke was oneweredig. Toe maak ek die Askieskombersie waarvan elke blok anders was. Dit was my eerste wegbreek van reëls.
Daar bly wol oor en ek koop aspris kleure wat nie bymekaar pas nie om saam met my ander oorskietwol te gebruik vir hierdie aspriskombersie en ek breek toe weg van kleurreëls.
Toe hekel ek my Astrantsjaal, wat pienk en pers en rooi in het. Verdere wegbreek van kleurreëls.
Toe kom Amandla, my bont poncho.
Nou is ek heeltemal vry, en die dorp is ook al gewoond aan die mal vrou se bont goed. Niemand trek meer ‘n oog nie.
Maart 7, 2019 om 7:14 vm
Ek dink my volgende moet Alweer! wees.
Terug pieng: Idiome met ‘n B – toortsie.com